Príloha č. 13
k nariadeniu vlády č. …/2004 Z. z.
Technická dokumentácia dodaná výrobcom
Technická dokumentácia uvedená v prílohách č. 5, 7, 8, 9, 11 a 16 musí obsahovať relevantné údaje alebo prostriedky použité výrobcom na zabezpečenie zhody komponentov alebo plavidla so základnými požiadavkami, ktoré sa na ne vzťahujú.
Technická dokumentácia má umožniť pochopenie projektu, výroby a funkcie výrobku a má umožniť posúdenie zhody s požiadavkami tohto nariadenia.
Dokumentácia musí obsahovať, ak je to pre posúdenie potrebné
a)	všeobecný opis typu,
b)	koncepčné projektové a výrobné výkresy a schémy komponentov, montážnych podskupín, obvodov, atď.,
c)	opis a vysvetlenia potrebné pre pochopenie uvedených výkresov a schém a funkcie výrobku,
d)	zoznam noriem použitých úplne alebo čiastočne, a opis riešení prijatých na splnenie základných požiadaviek, ak neboli použité normy,
e)	výsledky vykonaných projektových výpočtov, uskutočnených skúšok, atď.,
f)	protokoly o skúškach, alebo výpočty týkajúce sa stability podľa prílohy č. 1 písm. A bodu 3.2 základných požiadaviek a plávateľnosti podľa prílohy č. 1 písm. A bodu 3.3 základných požiadaviek,
g)	skúšobné protokoly o meraní výfukových emisií preukazujúce zhodu s prílohou č. 1 písm. B bod 2 základných požiadaviek,
h)	skúšobné protokoly o meraní emisií hluku alebo údaje referenčného plavidla preukazujúce zhodu s prílohou č. 1 písm. C bodom 1 základných požiadaviek.